Diari Oficial de la Generalitat Valenciana


Sumari del DOGV 9384, del 15-07-2022 (2022/6664)

RESOLUCIÓ de 8 de juliol de 2022, de la Conselleria de Sanitat Universal i Salut Pública, per la qual es concedeixen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, a municipis de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6664


Data del document
:   08-07-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 8 de juliol de 2022, de la Conselleria de Sanitat Universal i Salut Pública, per la qual es concedeixen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, a municipis de la Comunitat Valenciana. [2022/6664]  
Vistes les sol·licituds de subvenció presentades a l'empara de la Resolució de 17 de març de 2022, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, a municipis de la Comunitat Valenciana.  
Vista la proposta de resolució de la comissió avaluadora sobre la concessió i denegació de les subvencions formulades, en compliment del que es preceptua en l'article 9 de l'Ordre 9/2017, de 19 de setembre, de la Conselleria de Sanitat Universal i Salut Pública, per la qual s'estableixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària, per part d'aquesta conselleria, a municipis de la Comunitat Valenciana, modificada per l'Ordre 3/2021, de 29 de setembre (DOGV 9186, d'1.10.2021), de la Conselleria de Sanitat Universal i Salut Pública.  
En virtut de les competències atribuïdes pel Reglament orgànic i funcional de la Conselleria de Sanitat Universal i Salut Pública, aprovat per l'Ordre 3/2022, de 22 d'abril, de la Conselleria de Sanitat Universal i Salut Pública, pel qual es desplega el Decret 185/2020, de 16 de novembre, del Consell (DOGV 9330, 3.5.2022), i d'acord amb el que es preveu en el resolc seté de la Resolució de 17 de març de 2022, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria, a municipis de la Comunitat Valenciana (DOGV 9307, 28.03.2022), resolc:  
  
Primer  
Concedir la subvenció als municipis que figuren en l'annex I d'aquesta resolució per a la intervenció arquitectònica, en locals destinats a la prestació d'assistència sanitària pels imports que en aquest annex s'indiquen.  
L'import total de les subvencions concedides ascendeix a 4.400.048,71 ?, a càrrec del programa pressupostari de la Conselleria de Sanitat Universal i Salut Pública 74.75.15.2981.371.11.6, codi línia comptable S0418000, dels pressupostos de la Generalitat amb les següents anualitats:  
 Per a l'any 2022, un import de 2.400.048,71 euros.  
 Per a l'any 2023, un import de 2.000.000,00 euros.  
  
Segon  
Denegar la subvenció als municipis indicats en els annexos II i III, pels motius que s'indiquen en aquests.  
  
Tercer  
Que els serveis competents realitzen les actuacions comptables pertinents.  
Contra aquesta resolució de convocatòria, que posa fi a la via administrativa, es pot interposar un recurs contenciós administratiu, d'acord amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins el termini de dos mesos, comptador des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, si bé, es podrà interposar, potestativament, un recurs de reposició davant el conseller de Sanitat Universal i Salut Pública en el termini d'un mes, d'acord amb el que es disposa en els articles 123 i 124 de la Llei de procediment administratiu comú de les administracions públiques.  
  
València, 8 de juliol de 2022.- El director general d'Alta Tecnologia, Inversions i Infraestructura (p. d. Ordre 8/2017, de 30 d'agost; DOGV 8122, 07.09.2017): Jaime David Peris Pascual.